cyanic-selkie/wikianc huggingface dataset:
স্যামুয়েল গোল্ডউইন জুনিয়র
মৃত্যু
গোল্ডউইন ২০১৫ সালের ৯ই জানুয়ারি কনজেস্টিভ হার্ট ফেইলারে আক্রান্ত হয়ে ক্যালিফোর্নিয়ার লস অ্যাঞ্জেলেসের সিডার্স-সিনাই মেডিক্যাল সেন্টারে মৃত্যুবরণ করেন। মৃত্যুকালে তার বয়স হয়েছিল ৮৮ বছর।
মীর মোস্তাক আহমেদ রবি
কর্মজীবন
পেশার ব্যবসায়ী মোস্তাক আহমেদ রবি রাজনীতির সঙ্গে সক্রিয় ভাবে যুক্ত আছেন। তিনি দ্বিতীয় বারের মতো সংসদ সদস্য নির্বাচিত হয়েছেন।
আফগান শান্তি প্রক্রিয়া
থাম্ব|আফগান শান্তি প্রক্রিয়া সম্পর্কে একটি বই আফগান শান্তি প্রক্রিয়া (د افغان سولې بهير) আফগানিস্তানে চলমান যুদ্ধের অবসানের জন্য প্রস্তাব ও আলোচনার অন্তর্ভুক্ত। যদিও ২০০১ সালে যুদ্ধ শুরু হওয়ার পর থেকে বিক্ষিপ্তভাবে কিছু প্রচেষ্টা করা হয়েছে, কিন্তু আফগান সরকার ও মার্কিন সৈন্যদের বিরুদ্ধে লড়াই করা প্রধান বিদ্রোহী গোষ্ঠী তালেবানের সঙ্গে আলোচনার মধ্য দিয়ে ২০১৮ সালে আলোচনা শান্তি প্রক্রিয়া তীব্র হয়; এবং মার্কিন যুক্তরাষ্ট্র, যাদের হাজার হাজার সৈন্য আফগান সরকারকে সমর্থন করার জন্য দেশের মধ্যে উপস্থিতি বজায় রাখে। আফগান শান্তি গোষ্ঠী পিপলস পিস মুভমেন্ট আঞ্চলিক ও বৈশ্বিক শক্তিধর দেশগুলোকে অব্যাহত যুদ্ধের কারণ হিসেবে দেখে থাকে  এজন্য যুক্তরাষ্ট্র ছাড়াও চীন, ভারত, পাকিস্তান, রাশিয়া এবং ন্যাটোর মতো বড় শক্তিগুলো শান্তি প্রক্রিয়ার সুবিধার্থে একটি ভূমিকা পালন করেছে।
শান্তি প্রক্রিয়ার অংশ হিসেবে এ পর্যন্ত দুটি শান্তি চুক্তি স্বাক্ষরিত হয়েছে। ২০১৬ সালের ২২ সেপ্টেম্বর আফগান সরকার ও জঙ্গিগোষ্ঠী হিজব-ই-ইসলামী গুলবুদ্দিনের মধ্যে প্রথম চুক্তি স্বাক্ষরিত হয়েছিল। ২০২০ সালের ২৯ ফেব্রুয়ারি মার্কিন যুক্তরাষ্ট্র ও তালেবানের মধ্যে দ্বিতীয় শান্তি চুক্তি স্বাক্ষরিত হয়, যেখানে তালেবান চুক্তিটির শর্তাবলী মেনে চললে ১৪ মাসের মধ্যে আফগানিস্তান থেকে মার্কিন সেনা প্রত্যাহারের আহ্বান জানানো হয়। যুক্তরাষ্ট্র ও তালেবানের মধ্যে চুক্তি সাক্ষরিত হবার পর আফগান নিরাপত্তা বাহিনীর বিরুদ্ধে বিদ্রোহীদের হামলা বেড়ে চলেছে। ২০২০ সালের সেপ্টেম্বরে কাতারের দোহায় আফগান রাষ্ট্রীয় কর্মকর্তা ও তালেবানের মধ্যে শান্তি আলোচনা শুরু হয়, যদিও এরপর থেকে সেখানে বেসামরিক হতাহতের সংখ্যা বেড়েছে। ২০২১ সালের মে ও জুন মাসে প্রায় ৮০০ আফগান বেসামরিক নাগরিক নিহত হয় এবং ১,৬০০-এর বেশি লোক আহত হয়, যা জাতিসংঘ ২০০৯ সালে আফগান হতাহতের পদ্ধতিগতভাবে নথিভুক্ত করা শুরুর পর থেকে এই দুই মাসের সর্বোচ্চ।
পটভূমি
তালেবান, যারা নিজেদেরকে আফগানিস্তানের ইসলামী আমিরাত বলে উল্লেখ করে থাকে, একটি জঙ্গি সংগঠন যা মধ্য/দক্ষিণ এশিয়ার দেশ আফগানিস্তানে ব্যপকভাবে বিস্তার করে আছে। আফগান গৃহযুদ্ধের পরে যে ক্ষমতার শূন্যতা তৈরী হয়, তার সুযোগ নিয়ে ১৯৯৪ সালে তালেবানের আবির্ভূত ঘটে। এই সংগঠনটি প্রধানত আফগান ধর্মীয় ছাত্রদের নিয়ে গঠিত, (এবং যারা সোভিয়েত–আফগান যুদ্ধে লড়াই করেছিল) যারা আফগান ও পাকিস্তানি মাদ্রাসায় মুহাম্মদ ওমরের নেতৃত্বে শরণার্থী হিসেবে পড়াশোনা করেছিল।
আল-কায়েদা, একটি আন্তর্জাতিক সন্ত্রাসী নেটওয়ার্ক, এই শর্তে আফগানিস্তানে অভয়ারণ্য দেওয়া হয়েছিল যে এটি মার্কিন যুক্তরাষ্ট্রের সঙ্গে শত্রুতা করবে না, কিন্তু ১৯৯৮ সালে ওসামা বিন লাদেন পূর্ব আফ্রিকায় মার্কিন দূতাবাসে বোমা হামলার পরিকল্পনা করলে চুক্তিটির শর্ত ভঙ্গ হয়। এ ঘটনা দুটি পক্ষের মধ্যে সৃষ্ট উত্তেজনার ইঙ্গিত বয়ে আনে। তালেবান তখন মৌলিকভাবে সংকীর্ণ সীমাবদ্ধ ছিল, কিন্তু আল-কায়েদার দৃষ্টিভঙ্গি ছিল বৈশ্বিক জিহাদের দিকে।
২০০১ সালের ১১ সেপ্টেম্বরের হামলার পর রাষ্ট্রপতি জর্জ ডব্লিউ বুশের নেতৃত্বাধীন মার্কিন যুক্তরাষ্ট্র তালেবান নেতৃবৃন্দের কাছে অনুরোধ করেন ওসামা বিন লাদেনকে তাদের হাতে হস্তান্তর করার জন্য, যিনি হামলার প্রধান সন্দেহভাজন ছিলেন। হামলায় তার অংশগ্রহণের প্রমাণ চেয়ে তালেবান ওসামা বিন লাদেনকে হস্তান্তর করতে অস্বীকৃতি জানায়। ফলশ্রুতিতে, ২০০১ সালের ৭ অক্টোবর মার্কিন যুক্তরাষ্ট্র তার ন্যাটো মিত্রদের সঙ্গে নিয়ে আফগানিস্তানে মার্কিন যুক্তরাষ্ট্রের আক্রমণ শুরু করে, যার কোড-নামকরণ করা অপারেশন এন্ডুরিং ফ্রিডম। সে বছরের ১৭ ডিসেম্বরের মধ্যে, মার্কিন যুক্তরাষ্ট্র ও তার মিত্ররা তালেবানকে ক্ষমতা থেকে উচ্ছেদ করে এবং দেশজুড়ে প্রধান প্রধান শহরগুলোর কাছে সামরিক ঘাঁটি নির্মাণ শুরু করে। তালেবান গোষ্ঠীর পুনরুত্থান রোধে আফগান জাতীয় নিরাপত্তা বাহিনীকে দেশে সামরিক অভিযান তদারকি ও প্রশিক্ষণ দিতে পরবর্তীতে জাতিসংঘ নিরাপত্তা পরিষদ আন্তর্জাতিক নিরাপত্তা সহায়তা বাহিনী (আইএসএএফ) তৈরী করে। তালেবান আফগান বাহিনী, সরকারী স্থাপনা এবং তাদের বিশ্বাসমতে মার্কিন যুক্তরাষ্ট্রের সঙ্গে জোটবদ্ধ সকল প্রতিষ্ঠানের উপর অসংখ্য হামলা চালিয়ে থাকে।
মার্কিন যুক্তরাষ্ট্র গত ১৮ বছর ধরে সম্মুখভাগে সরাসরি যুদ্ধে জড়িত রয়েছে, বিশ্লেষকরা পরিস্থিতিটিকে অচলাবস্থা হিসাবে বর্ণনা করেছেন। আফগানিস্তান ও পাকিস্তানে আল-কায়েদার বিচরণ বর্তমানে "হ্রাসপ্রাপ্ত" বলে বিবেচিত হওয়া স্বত্তেও তালেবান বিদ্রোহীদের সঙ্গে যুদ্ধ অব্যাহত রয়েছে। ১৮ বছরের সংঘর্ষের অবসান ঘটাতে প্রাক্তন মার্কিন রাষ্ট্রপতিগণ বরাবরই এড়িয়ে গেছেন, সর্বশেষ রাষ্ট্রপতি ডোনাল্ড ট্রাম্প বলেছিলেন, যে তিনি যুদ্ধটিকে খুব ব্যয়বহুল মনে করেন। যা ২০১০ সালের যুক্তরাষ্ট্রের দীর্ঘতম যুদ্ধ ভিয়েতনাম যুদ্ধ শেষ করার প্রক্রিয়ার সাথে মিল, যার ফলস্বরূপ ১৯৭৩ সালে প্যারিস শান্তি চুক্তি সাক্ষরিত হয়েছিল।
শান্তি আলোচনার বিষয়গুলো
মতাদর্শগত পার্থক্যের ফলে সমস্যা দেখা দিয়েছে, বিশেষ করে মানবাধিকার। ২০০৪ সালের আফগানিস্তানের সংবিধানে নারীর অধিকারগুলো যেমন, মতামত ও শিক্ষার অধিকার এবং সার্বিকভাবে মত প্রকাশের স্বাধীনতাসহ সংবাদপত্রের স্বাধীনতা রক্ষা করা ছিল - উভয় অধিকারগুলোই আফগানিস্তানের তালেবান শাসনের সময় খর্ব করা হয়েছিল। খলিলজাদ, গণি, আবদুল্লাহ এবং আফগানিস্তানের আরো বেশ কয়েকজন উচ্চপদস্থ কর্মকর্তার সকলেই বলেছেন যে, এই অধিকারগুলো সুরক্ষিত করা উচিত এবং শান্তি চুক্তির নামে এগুলোর বলি দেওয়া উচিত নয়। আফগানিস্তানের ফার্স্ট লেডি রুলা গণি নারীর অধিকার রক্ষায় সক্রিয় ছিলেন। আফগান সাংবাদিকরা যেকোনো সম্ভাব্য শান্তি চুক্তিতে গণমাধ্যমকে সুরক্ষিত রাখার দাবি জানিয়েছেন।
উভয় পক্ষের অব্যাহত সহিংসতা একটি চূড়ান্ত শান্তি চুক্তির অন্তরায় ছিল। দু-পক্ষের প্রাথমিক আলোচনা চলাকালেই তালেবান যুদ্ধক্ষেত্রে লড়াই চালিয়ে যাওয়ার, বড় বড় শহরে সন্ত্রাসী হামলা এবং ২৮ সেপ্টেম্বর ২০১৯ আফগান রাষ্ট্রপতি নির্বাচনে হামলার হুমকি দেয়। ২০২০ সালের ফেব্রুয়ারি মাসে প্রকাশিত মার্কিন বিমান বাহিনীর পরিসংখ্যান অনুসারে, ২০১৩ সাল থেকে অন্য যেকোন বছরের তুলনায় ২০১৯ সালে যুক্তরাষ্ট্র আফগানিস্তানে বেশি বোমা ফেলে।
আফগানিস্তানে মার্কিন রাষ্ট্রদূত হুঁশিয়ারি দিয়ে বলেছিলেন যে ১৯৭৩ সালের প্যারিস শান্তি চুক্তির পরে আরেকটি শান্তি চুক্তি তালেবানদের আবার ক্ষমতায় আসার পথ তৈরি করতে পারে, সেসময় মার্কিন সমর্থিত দক্ষিণ ভিয়েতনাম সরকার সাইগনের পতনে মাধ্যমে পরাজিত হয়েছিল। ইরানি জেনারেল কাসেম সোলেইমানির হত্যার পর উপসাগরীয় অঞ্চলে ক্রমবর্ধমান উত্তেজনা ইতিমধ্যেই বিলম্বিত মার্কিন-আফগানিস্তান শান্তি প্রক্রিয়াকে প্রভাবিত করতে পারে বলে সতর্ক করেছিল পাকিস্তান।
শান্তি প্রক্রিয়া
কাবুলের পতন এবং পশতুন আদিবাসী প্রধান নেতা হামিদ কারজাই জাতীয় অন্তর্বর্তীকালীন নেতা হিসাবে নির্বাচিত হওয়ার পর, কারজাইয়ের সাধারণ ক্ষমা প্রস্তাবের পর তালেবান কান্দাহারে আত্মসমর্পণ করে। তবে যুক্তরাষ্ট্র সাধারণ ক্ষমার একটি অংশ প্রত্যাখ্যান করে, যেখানে উল্লেখ করা তালেবান নেতা মোল্লা মুহাম্মদ ওমর তার জন্মস্থান কান্দাহারে "মর্যাদা সঙ্গে বসবাস" করতে পারবেন। ২০০১ সালের ডিসেম্বরের বন চুক্তিতে তালেবানদের আমন্ত্রণ জানানো হয়নি, যা অনেকে তালেবানদের যুদ্ধক্ষেত্রে পুনরুত্থান ও সংঘর্ষ অব্যাহত রাখার একটি কারণ হিসাবে উল্লেখ করে থাকেন। এটি আংশিকভাবে তালেবানদের পরাজয়ের কারণ ছিল কিন্তু মার্কিন শর্ত ছিল যে তালেবানদের অংশগ্রহণ করতে দেওয়া হবে না। ২০০৩ সালের মধ্যেই তালেবানরা ফিরে আসার লক্ষণ দেখায় এবং কিছুদিন পরেই তাদের বিদ্রোহ শুরু করে। জাতিসংঘের মুখপাত্র লখদার ব্রাহিমি ২০০৬ সালে স্বীকার করেছিলেন যে তালেবানকে বন চুক্তিতে আমন্ত্রণ না জানানো ছিল "আমাদের একটি বড় ভুল"। ২০০২ থেকে ২০০৬ সালের মধ্যে দেশে বিদ্রোহী হামলা চারগুণ বেড়েছে বলে জানা গেছে; ২০০৭ সালের শেষের দিকে ৪০,০০০ ন্যাটো নেতৃত্বাধীন আইএসএএফ সৈন্যের উপস্থিতি থাকা সত্ত্বেও আফগানিস্তান তালেবানদের নিয়ন্ত্রণে পড়ার "মারাত্মক ঝুঁকিতে" ছিল।
প্রাথমিক দৃষ্টিভঙ্গি (২০০৭-২০১০)
আফগানিস্তানের সাবেক রাষ্ট্রপতি হামিদ কারজাই, পাশাপাশি ব্রিটিশ ও পাকিস্তান সরকার দীর্ঘদিন ধরে আলোচনা করা জন্য পরামর্শ দিয়ে আসছিল, কিন্তু মার্কিন সরকার বরাবরই তা নাকচ করে আসছে। ২০০৭ সালের সেপ্টেম্বরে রাষ্ট্রপতি কারজাই তালেবানের সঙ্গে শান্তি আলোচনার প্রস্তাব দিয়েছিলেন, কিন্তু বিদ্রোহী গোষ্ঠীটি বিদেশী সেনাদের উপস্থিতির কথা উল্লেখ করে তা সরাসরি প্রত্যাখ্যান করে। ২০০৯ সালের মধ্যে আফগানিস্তানে ব্যাপকভাবে ঐক্যমত্যে পৌঁছেছিল যে যুদ্ধের অবসান হওয়া উচিত, কিন্তু "কীভাবে তা হওয়া উচিত" বিষয়টিই ২০০৯ সালের আফগান রাষ্ট্রপতি নির্বাচনের প্রার্থীদের জন্য একটি বড় বিষয় ছিল, যা আবারও কারজাইকে নির্বাচিত হতে সাহায্য করেছিল। কারজাই "আমাদের তালেবান ভাইদের বাড়ি ফিরে আসার এবং তাদের জমি গ্রহণ করার" আহ্বান জানান এবং একটি লয়া জিরগা (আইন সভা) চালু করার পরিকল্পনা করেন। ওবামা প্রশাসনের দেশটিতে মার্কিন সৈন্য বাড়ানোর প্রচেষ্টা ক্ষুণ্ন হয়েছিল। ২০১০ সালের জানুয়ারিতে কারজাই লন্ডনে একটি সম্মেলনে তার বক্তব্যের পুনরাবৃত্তি করে বলেন যে তিনি তালেবানদের কাছে থেকে অস্ত্র নামাতে চান। তৎকালীন মার্কিন পররাষ্ট্রমন্ত্রী হিলারি ক্লিনটন সতর্কতার সঙ্গে এই প্রস্তাব সমর্থন করেছিলেন। ২০১০ সালের মে মাসে মার্কিন যুক্তরাষ্ট্রের শান্তি প্রতিষ্ঠানে হামিদ কারজাই একটি ভাষণে বলেন তালেবানসহ অন্যান্য জঙ্গিদের সঙ্গে "যারা আল-কায়েদা বা অন্যান্য সন্ত্রাসী নেটওয়ার্কের অংশ নয় অথবা মতাদর্শগতভাবে আমাদের বিরুদ্ধে নয়" "শান্তি প্রক্রিয়া" চলতে থাকবে। তালেবানদের সম্পর্কে তিনি বিশেষভাবে বলেছিলেন, "তারা গ্রামাঞ্চলের ছেলেরা যারা যুক্তরাষ্ট্রকে ঘৃণা করে না, সম্ভবত তাদের অনেকেই সুযোগ পেয়ে যুক্তরাষ্ট্রে যেতে চায়"।
অনুসন্ধানী সভা এবং শান্তি জিরগা (২০১০-২০১৬)
তালেবানের সহ-প্রতিষ্ঠাতা ও তৎকালীন সহকারী অধিনায়ক (Second in Commander) আবদুল গনি বারাদার ছিলেন তালেবান নেতৃস্থানীয় সদস্যদের অন্যতম, যিনি যুক্তরাষ্ট্র ও আফগান সরকারের সঙ্গে আলোচনার পক্ষে ছিলেন। ২০১০ সালের ফেব্রুয়ারিতে কারজাই প্রশাসন বারাদারের সঙ্গে আলোচনা করেছে বলে জানা গেছে; যাইহোক, সেই মাসের শেষের দিকে পাকিস্তানের করাচী শহরে মার্কিন-পাকিস্তান যৌথ অভিযানে বারাদার গ্রেফতার হন। বড়দারের গ্রেপ্তার হামিদ কারজাইকে ক্ষুব্ধ করেছিল এবং সন্দেহ জাগিয়েছিল যে তাকে আটক করা হয়েছে কারণ পাকিস্তানি গোয়েন্দা সংস্থাগুলো আফগান শান্তি আলোচনার বিরোধী ছিল। কারজাই ২০০৯ সালের আফগান রাষ্ট্রপতি নির্বাচনে পুনঃর্নির্বাচিত হওয়ার পর ঘোষণা করেন যে শান্তি প্রচেষ্টায় তিনি কাবুলে একটি "শান্তি জিগরা"র আয়োজন করবেন। এই অনুষ্ঠানটি ২০১০ সালের জুন মাসে অনুষ্ঠিত হয়েছিল, যেখানে ১৬০০ জন প্রতিনিধি উপস্থিত ছিলেন, তবে তালেবান ও হিজব-ই-ইসলামী গুলবুদ্দিন, যাদের উভয়কেই শুভেচ্ছাদূত হিসাবে কারজাই আমন্ত্রণ জানিয়েছিলেন, তবে শেষ পর্যন্ত তারা সম্মেলনে যোগ দেননি।
যুদ্ধের সমাধানের জন্য সম্ভাব্য রাজনৈতিক আলোচনার অনুমতি দেওয়ার জন্য ২০১০ সালে ওবামা প্রশাসনের মধ্যে একটি মানসিক পরিবর্তন ও কৌশল ঘটেছিল। তালেবানরা আফগান সরকারের সঙ্গে কথা বলতে অস্বীকার করে, এবং তাদের মার্কিন "পুতুল" হিসাবে উল্লেখ করে। পরবর্তীতে মার্কিন যুক্তরাষ্ট্র এবং তালেবানদের মধ্যে বিক্ষিপ্তভাবে শান্তি আলোচনার কিছু প্রচেষ্টা ঘটে এবং ২০১০ সালের অক্টোবরে জানা গিয়েছিল যে তালেবান নেতৃবৃন্দের কমান্ডারগণ ("কোয়েটা শুরা") পাকিস্তানে তাদের আশ্রয়স্থল ত্যাগ করেছে এবং আলোচনা করার জন্য ন্যাটো বিমানের মাধ্যমে নিরাপদে কাবুলে নিয়ে যাওয়া হয়েছে, এই আশ্বাস দিয়ে যে ন্যাটো কর্মীরা তাদের আটক করবে না। আলোচনা শেষ হওয়ার পর দেখা যায় যে, এই প্রতিনিধি দলের নেতা যিনি নিজেকে তালেবানদের সেকেন্ড-ইন-কমান্ডার আখতার মনসুর বলে দাবি করেছিলেন, তিনি আসলে একজন দুর্বৃত্ত যিনি ন্যাটো কর্মকর্তাদের সঙ্গে প্রতারণা করেছিলেন।
২০১১ সালের জুন মাসে কারজাই নিশ্চিত করেছিলেন যে মার্কিন যুক্তরাষ্ট্র এবং তালেবানদের মধ্যে গোপন আলোচনা চলছে, কিন্তু ২০১১ সালের আগস্টের মধ্যে এগুলো ভেস্তে যায়। কাতারে রাজনৈতিক কার্যালয় চালুর বিষয়ে আফগান সরকার ও তালেবানের মধ্যে বিরোধের পর ২০১২ সালের মার্চ এবং ২০১৩ সালের জুনে আলোচনার পুনঃপ্রচেষ্টাগুলো বাতিল করা হয়। রাষ্ট্রপতি কারজাই তালেবানকে "নির্বাসনে সরকার" হিসেবে নিজেদের তুলে ধরার চেষ্টা করছে বলে অভিযোগ করেন। ২০১৫ সালের জুলাই মাসে মুরীতে তালেবান প্রতিনিধি ও আফগান সরকারের মধ্যে প্রথম আনুষ্ঠানিক শান্তি আলোচনার আয়োজন করে পাকিস্তান। যেখানে পাকিস্তানের মধ্যস্থতায় যুক্তরাষ্ট্র ও চীন উভয় দেশই পর্যবেক্ষক হিসেবে আলোচনায় অংশ নিয়েছিল। ২০১৬ সালের জানুয়ারিতে পাকিস্তান আফগানিস্তান, চীনা এবং মার্কিন কর্মকর্তাদের সঙ্গে চতুর্দিকের আলোচনার আয়োজন করে, কিন্তু তালেবান এতে অংশগ্রহণ করে নি। যদিও তালেবান ২০১৬ সালে আফগান সরকারের সঙ্গে অনানুষ্ঠানিক আলোচনা করেছিল।
সমলৈঙ্গিক সামাজিকতা
থাম্ব|সমকামিতার বৈধতা সমাজবিজ্ঞানে, সমলৈঙ্গিক সামাজিকতা এর অর্থ হচ্ছে প্রেম অথবা যৌনচিন্তা না থাকা একপ্রকার সমলৈঙ্গিক সম্পর্ক। এ সম্পর্ক নিছক বন্ধুত্ব, পরামর্শদাতার সাথে সাধারণ সম্পর্ক অথবা অন্য কিছু হতে পারে। সমলৈঙ্গিক সামাজিকতার বিপরীত হচ্ছে বিষমলৈঙ্গিক সামাজিকতা, যেখানে যৌন সম্পর্ক ব্যতিরেকে বিপরীত লিঙ্গে সম্পর্ক তৈরী হয়। যদি দুইয়ের অধিক ব্যক্তি মিলে সম্পর্ক তৈরী হয়, তবে সেখানে সমলৈঙ্গিক সামাজিকতা (সমলিঙ্গে সম্পর্ক), বা উভলৈঙ্গিক সামাজিকতা (একইসাথে সমকামী ও বিষমকামীর সাথে সামাজিক সম্পর্ক বজায় রাখা) অথবা বিষমলৈঙ্গিক সামাজিকতা (বিপরীত লিঙ্গের একাধিক ব্যক্তির মধ্যকার সম্পর্ক) তৈরী হতে পারে।
জিন লিপম্যান ব্লুম্যান প্রথমদিকে সমলৈঙ্গিক সামাজিকতা (Homosociality) শব্দটির সংজ্ঞায় বলেন, এসমাজের সদস্যরা শুধুমাত্র তার সমলিঙ্গের মানুষের সাথে মেলামেশায় স্বাচ্ছন্দ্যবোধ করে। তবে এধরনের সদস্যদের মধ্যে যৌন সম্পর্ক তৈরী হতেও পারে, নাও পারে।  ইভ সেডউইক তার পুরুষ সমলৈঙ্গিক অভিরুচি ("male homosocial desire") শীর্ষক আলোচনায় এই শব্দটিকে জনপ্রিয়করণ করেন।
গবেষণামুলক প্রমাণ
রোজ নামে একজন বিজ্ঞানী ১৯৮৫ সালে একটি গবেষণা করেন। ২০ থেকে ২৮ বছর বয়সী নারী এবং পুরুষের সমলিঙ্গে ও বিপরীত লিঙ্গে বন্ধুত্বের প্রকৃতি নিয়ে গবেষণা করেছিলেন তিনি। গবেষণা থেকে দেখা গিয়েছে, বিপরীত লিঙ্গে বন্ধুত্বের তুলনায় নারী এবং পুরুষ উভয়ই সমলিঙ্গে বন্ধুত্বকে নির্ভরশীল বলে ধরে নেন। সমলিঙ্গ এবং বিপরীত লিঙ্গে বন্ধুত্ব গড়ে উঠার ধরনেও পার্থক্য খুজে পান এ গবেষক।
সংস্কৃতি, পরিবার এবং সামাজিক গঠন ভেদে সমলিঙ্গে অনুরক্তি ৩ থেকে ৯ বছরের বিকশিত হতে থাকে(LaFreniere, Strayer,& Gauthier, 1984; Jacklin& Maccoby, 1978; Harkness & Super, 1985)। ল্যাফ্রেনিয়ার, স্ট্রেয়ার এবং গোথার(১৯৮৪) ১ থেকে ৬ বছর বয়সী ৯৮ জন বালক এবং ৯৩ জন বালিকাকে ১৫ টি গ্রুপে বিভক্ত করে ৩ বছর ধরে গবেষণা করেন। তারা দেখতে পান বেশিরভাগ পশ্চিমা শিশুদের ৩-৪ বছর বয়সের মধ্যে নিজের যৌনতা ভিত্তিক আচরণে স্বতন্ত্রতা তৈরী হয়ে যায়। অর্থাৎ, অর্থাৎ নারী ও পুরুষ ভিত্তিক সুনির্দিষ্ট আচরণ পশ্চিমা শিশুরা প্রদর্শন করতে শুরু করে। যাইহোক, হার্কন্যাস এবং সুপার কেনীয় শিশুদের উপর করা গবেষণায় দেখতে পান, যে পর্যন্ত না শিশুদের বয়া ৬ থেকে ৯ বছর হচ্ছে, যৌনতা ভিত্তিক অনুরক্ততায় তাদের স্বতন্ত্র দৃষ্টিভঙ্গী তৈরী হচ্ছে না।  গবেষকরা গ্রামাঞ্চলের ১৫২ জন কেনীয় শিশুর উপর করা গবেষুণায় দেখতে পান, পরিবার থেকে যৌনতা ভিত্তিক সুনির্দিষ্ট প্রথা বুঝানোর পরেই শিশুদের যৌনতা ভিত্তিক মানসিক পরিবর্তন তৈরী হয়।
It appears that the social bias towards members of one's own sex can develop early in children. Specifically, studies have found that by the early age of 3 or 4, children prefer members of their own sex to members of the opposite sex (Bussey & Bandura, 1992). That is, young girls favor other females (girls and women) over males (boys and men). The findings are identical for young boys. Moreover, a study done by Carol Martin (1989) found that boys 4.5 years of age expressed significantly more dislike for a girl depicted as a "tomboy" than a boy depicted as a "sissy"; whereas boys 8.5 years of age express more dislike for a boy depicted as a "sissy". This age difference suggests that children as young as 4 prefer their own sex regardless of gender-incongruent behavior. Around the age of 8 however, boys begin to adhere to and appreciate the social expectations for males—devaluing feminine behavior. It has also been shown that children ages 10–12 prefer same-sex socializing. That is, girls favored girls who socialized with other girls and boys liked boys who socialized with other boys.
যৌন অভিমুখিতা
সংজ্ঞানুসারে সমলৈঙ্গিক সামাজিকতা বলতে বিষমকামিতা বা সমকামিতা বুঝায় না। উদাহরণস্বরুপ, যেসব বিষমকামী পুরুষ; পুরুষের সাথে সামাজিকতা গড়ে তুলে তাদের সমলৈঙ্গিক সামাজিক বিষমকামী বলেও অভিহিত করা হয়। নারীবাদীরাও এই শব্দটিকে ব্যবহার করেন। অড্রে লর্ড এপ্রসঙ্গে বলতে গিয়ে বলেন "প্রকৃত নারীবাদীরা সর্বদা সমকামী নারীদের অধিকার নিয়ে সচেষ্ট থাকবে, এর জন্য তারা অন্য কোনো নারীর সাথে বিছানায় গমন করছে কিনা, তা বিবেচ্য নয়।"
ঐতিহাসিক ব্যবহার
ইতিহাস থেকে সমলৈঙ্গিক সামাজিকতার চর্চা মুলত কোনো একটা পেশার মানুষদের মধ্যে দেখা যেত। যেমনঃ এক সময় নাবিকরা (ঐতিহাসিক মার্কাস রেডিকার জলদস্যুদের সমাজ ব্যাখ্যা করতে এই শব্দকে ব্যবহার করেছেন) শুধুমাত্র পুরুষ হত। ফলে অবধারিতভাবে তাদের মধ্যে গড়ে উঠত সমলৈঙ্গিক সামাজিকতা। সমলৈঙ্গিক সামাজিকতা মাত্রই যে সেখানে যৌন সম্পর্ক গড়ে উঠবে তা নয়, বরং এই সমাজ বলতে বুঝানো হয়, একই লিঙ্গের মানুষদের মধ্যে সহাবস্থান।
যেসব স্থানে আবশ্যিক ভাবে এই সমাজ গড়ে উঠেঃ
সাধারণত যে সমাজে যত বেশি লিঙ্গকে আশ্রয় করে নানারুপ নিয়ন্ত্রণ আরোপ করা হয়, সে সমাজে তত বেশি সমলৈঙ্গিক সমাজ গড়ে উঠে।
ভ্রার্তৃত্বপ্রেম
জনপ্রিয় সংস্কৃতিতে 'ভ্রার্তৃত্বপ্রেম (bromance) শব্দটি ব্যাপকহারে ব্যবহৃত হয়, যার মাধ্যমে বুঝানো হয়, দুইজন পুরুষ কোনো যৌন সম্পর্কে না থেকেও তারা একে অপরের খুব কাছের। সাধারণত দুজন বিষমকামী সমলিঙ্গের ব্যক্তিদ্বয়ের ক্ষেত্রেই এই শব্দ ব্যবহৃত হয়। তবে মিডিয়াতে সমকামী-বিষমকামী দুজন পুরুষের ক্ষেত্রেও এই শব্দের ব্যবহার পরিলক্ষিত হচ্ছে। একে সমকামী-বিষমকামী ভ্রার্তৃত্বপ্রেম বলা হয়। নারীদের জন্য বোনপ্রেম শব্দটি ব্যবহার করা হয়।
সাহিত্যে প্রতীয়মান
ইভ সেডগুইকের মতে, "শেক্সপীয়রের সনেটে পুরুষ সমলৈঙ্গিক সামাজিকতা গভীরভাবে প্রোথিত হয়েছে।"
আরো দেখুন
• Affectional orientation
• উভকামিতা
• Bromance
• Female bonding
• Heterosexual–homosexual continuum
• Homoeroticism
• Human bonding
• Male bonding
জয়নুল হক সিকদার
জয়নুল হক সিকদার (১২ আগস্ট ১৯৩০ - ১০ ফেব্রুয়ারি ২০২১) একজন বাংলাদেশী ব্যবসায়ী এবং সিকদার গ্রুপের প্রতিষ্ঠাতা ছিলেন। তিনি ন্যাশনাল ব্যাংক লিমিটেড, সিকদার রিয়েল এস্টেট লিমিটেড, সিকদার ফার্মা, মনোয়ারা সিকদার মেডিকেল কলেজ ও হাসপাতাল, জেডএইচ সিকদার উইমেন্স মেডিকেল কলেজ ও হাসপাতাল এবং জেডএইচ শিকদার বিজ্ঞান ও প্রযুক্তি বিশ্ববিদ্যালয় এর চেয়ারম্যান ছিলেন। তিনি বাংলাদেশ পোস্টের মালিকও ছিলেন। এছাড়াও তিনি পাওয়ারপ্যাক ইকোনমিক জোন, পাওয়ার প্যাক হোল্ডিংস, পাওয়ার প্যাক পোর্টস এবং সিকদার ইন্স্যুরেন্সের মালিক ছিলেন।
জীবনের প্রথমার্ধ
সিকদার ব্রিটিশ ভারতের আসামে ১৯৩০ সালের ১২ আগস্ট জন্মগ্রহণ করেন। ভারত বিভাগের সময় তিনি পূর্ব বাংলায় চলে আসেন।
কর্মজীবন
সিকদার রিয়েল এস্টেটে ব্যবসায়িক জীবন শুরু করেন। তিনি ১৯৫০-এর দশকে সিকদার গ্রুপ প্রতিষ্ঠা করেন।
ইউসুফ আইয়ুব খান
ইউসুফ আইয়ুব খান (জন্ম ১৯৬১ সালে) পাকিস্তানি রাজনীতিবিদ যাকে ২০১৩ সালে পাকিস্তানের সুপ্রিম কোর্ট কর্তৃক অযোগ্য ঘোষণা করা হয়েছিল। তিনি সাবেক সামরিক স্বৈরশাসক ও প্রেসিডেন্ট আইয়ুব খানের নাতি।
জয়নুল হক সিকদার
কর্মজীবন
সিকদার বাংলাদেশের স্বাধীনতা যুদ্ধে লড়েছেন। ১৫ আগস্ট ১৯৭৫-এ বাংলাদেশে অভ্যুত্থানে শেখ মুজিবুর রহমানকে হত্যার পর, সিকদার ১৯ আগস্ট ১৯৭৫ সালে শেখ মুজিবুর রহমানের জন্য প্রার্থনার আয়োজন করেন। এ কারণে তাকে গ্রেফতার করে কারারুদ্ধ করা হয়।
ইউসুফ আইয়ুব খান
ইউসুফ আইয়ুব পাকিস্তানের খাইবার পাখতুনখোয়ার হরিপুর জেলার রেহানা গ্রামে জন্মগ্রহণ করেন। তার পিতা শওকত আইয়ুব, প্রয়াত আইয়ুব খানের ছেলে এবং রাজনীতিবিদ গোহর আইয়ুব খানের ভাই। তিনি তারিন উপজাতির একজন হিন্দকোয়ান । তিনি উচ্চ বিদ্যালয় পাশ করে পাকিস্তানের অ্যাবোটাবাদের আর্মি বার্ন হল কলেজে শিক্ষা লাভ করেন।
জয়নুল হক সিকদার
কর্মজীবন
১৯৯২ সালে সিকদার জেডএইচ সিকদার মহিলা মেডিকেল কলেজ ও হাসপাতাল প্রতিষ্ঠা করেন। তিনি কোদালপুরে আবদুর রাজ্জাক মাধ্যমিক বালিকা বিদ্যালয়, বঙ্গবন্ধু উচ্চ বিদ্যালয়, জরিনা সিকদার গার্লস স্কুল অ্যান্ড কলেজ, মনোয়ারা সিকদার গার্লস হাই স্কুল এবং মকফর উদ্দিন জাতীয় আইন কলেজ প্রতিষ্ঠা করেন।
ইউসুফ আইয়ুব খান
তিনি অতীতে বেশ কয়েকটি নির্বাচনে জয়লাভ করেছিলেন এবং প্রাদেশিক মন্ত্রীও ছিলেন। তিনি ১৯৮৮ থেকে ১৯৯০ সাল পর্যন্ত মুখ্যমন্ত্রী আফতাব আহমেদ খান শেরপাওয়ের মন্ত্রিসভায় স্বতন্ত্র প্রার্থী হিসাবে পরিবহন ের প্রাদেশিক মন্ত্রী ছিলেন এবং সরকার বরখাস্ত হওয়ার পরে, পরবর্তী মন্ত্রিসভা না হওয়া পর্যন্ত তিনি আবার মীর আফজাল খানের তত্ত্বাবধায়ক মন্ত্রিসভায় অন্তর্ভুক্ত হন। এরপর তিনি ১৯৯৩ সালের সাধারণ নির্বাচনে প্রতিদ্বন্দ্বিতা করেন এবং স্বতন্ত্র প্রার্থী হিসাবে জয়ী হন, কিন্তু পরে পিএমএল এন-এ যোগ দেন এবং তার সরকার প্রতিস্থাপন না হওয়া পর্যন্ত মুখ্যমন্ত্রী পীর সাবির শাহের মন্ত্রিসভায় শিক্ষা মন্ত্রণালয়ের জন্য পোর্টফোলিও দেওয়া হয়। এরপর তিনি ১৯৯৬ সাল পর্যন্ত বিধানসভায় বিরোধী দলের উপনেতা হিসেবে দায়িত্ব পালন করেন। ১৯৯৭ সালের সাধারণ নির্বাচনে তিনি পিএমএল এন-এর টিকিটে পুনরায় জয়লাভ করেন এবং পরে ১৯৯৭ সালের ২১ ফেব্রুয়ারি থেকে ১৯৯৯ সালের ১২ অক্টোবর পর্যন্ত তৎকালীন মুখ্যমন্ত্রী সরদার মেহতাব আব্বাসির নতুন মন্ত্রিসভায় অন্তর্ভুক্ত হন, যতক্ষণ না সামরিক আইন সংঘটিত হয়, ৮ থেকে ৯ টি পোর্টফোলিও সহ। ১৯৯৭ সালের সাধারণ নির্বাচনে তিনি পিএমএল এন-এর টিকিটে পুনরায় জয়লাভ করেন এবং পরে ১৯৯৭ সালের ২১ ফেব্রুয়ারি থেকে ১৯৯৯ সালের ১২ অক্টোবর পর্যন্ত তৎকালীন মুখ্যমন্ত্রী সরদার মেহতাব আব্বাসির নতুন মন্ত্রিসভায় অন্তর্ভুক্ত হন, যতক্ষণ না সামরিক আইন সংঘটিত হয়, ৮ থেকে ৯ টি পোর্টফোলিও সহ। ২০০২ সালের সাধারণ নির্বাচনে তিনি পিএমএল এন-এর টিকিটে পুনরায় প্রাদেশিক পরিষদের জন্য প্রতিদ্বন্দ্বিতা করেছিলেন, কিন্তু মোশাররফের শাসনকালে এবং পিএমএল এন বিরোধী চাপের সময় তিনি ব্যর্থ হয়েছিলেন। ২০০৫ সালে তিনি জেলা নাজিম নির্বাচনে প্রতিদ্বন্দ্বিতা করেছিলেন, এই বার তিনি সফল হয়েছিলেন এবং ২ জন পিএমএল এন প্রার্থীর মধ্যে একজন ছিলেন যারা মোশাররফের শাসনের তীব্র বিরোধিতা সত্ত্বেও জেলা নাজিম আসনে জয়লাভ করেছিলেন এবং ২০১০ সাল পর্যন্ত জেলা নাজিম ছিলেন। ২০১১ সালে পিটিআইতে যোগদানের পর, তিনি পিটিআই-এর টিকিটে প্রাদেশিক নির্বাচনের জন্য প্রতিদ্বন্দ্বিতা করেছিলেন এবং এবার সফল হয়েছিলেন এবং পরে পারভেজ খাট্টাকের প্রাদেশিক মন্ত্রিসভায় অন্তর্ভুক্ত হন এবং ডিগ্রি ইস্যুতে অযোগ্য না হওয়া পর্যন্ত তাকে সিঅ্যান্ডডাব্লিউ-এর জন্য পোর্টফোলিও দেওয়া হয়। বর্তমানে তার প্রাদেশিক আসনটি তার ভাই আকবর আইয়ুব খানের সাথে রয়েছে, যিনি তার অযোগ্যতার পরে উপ-নির্বাচনে জয়লাভ করেন এবং ২০১৮ সাল পর্যন্ত সিঅ্যান্ডডাব্লিউ পোর্টফোলিও সহ প্রাদেশিক মন্ত্রিসভায় অন্তর্ভুক্ত হন।
জয়নুল হক সিকদার
কর্মজীবন
২০০৯ সালে সিকদার ন্যাশনাল ব্যাংক লিমিটেড কিনে নেন। তিনি ম্যান্ডি ডেন্টাল কলেজ ও হাসপাতাল প্রতিষ্ঠা করেন।
২০১৮ সালে সিকদার গ্রুপের অধীনে তার ব্যবসার জন্য বিভিন্ন ব্যাংক থেকে ২০ বিলিয়ন টাকা বকেয়া ঋণ ছিল।
সিকদার মার্কিন যুক্তরাষ্ট্রে অবস্থিত কোই রিসোর্টের চেয়ারপারসন ছিলেন, যার সেন্ট কিট্‌স এবং নেভিসে একটি বিলাসবহুল রিসোর্ট রয়েছে।
ব্যক্তিগত জীবন
সিকদারের স্ত্রী মনোয়ারা সিকদার ন্যাশনাল ব্যাংক লিমিটেডের চেয়ারম্যান হিসেবে তার স্থলাভিষিক্ত হন। তাদের পাঁচ ছেলে ও তিন মেয়ে। সিকদারের ছেলে রন হক সিকদার সিকদার গ্রুপের ব্যবস্থাপনা পরিচালক। দীপু হক সিকদার এবং রন হক সিকদার ২৫ মে ২০২০ তারিখে একটি ব্যাংক কর্মকর্তাকে একটি বড় ঋণ দেওয়ার জন্য জোর করার চেষ্টা করার পরে বাংলাদেশ থেকে পালিয়ে যায়। তার আরেক ছেলে রিক হক সিকদার সিকদার গ্রুপের পরিচালক। তার মেয়ে পারভীন হক সিকদার সংরক্ষিত মহিলা আসনের সংসদ সদস্য। তার ছেলে নিক হক সিকদারও সিকদার গ্রুপের সঙ্গে জড়িত। তার বাকি ছেলে মমতাজুল হক সিকদার এবং মেয়েরা হলেন লিসা ফাতেমা হক সিকদার ও নাসিম সিকদার।
মৃত্যু
২০২১ সালের ১০ ফেব্রুয়ারি দুবাইয়ের সৌদি জার্মান হাসপাতালে চিকিৎসাধীন অবস্থায় সিকদার মারা যান। তিনি দুবাইয়ে কোভিড-১৯ সম্পর্কিত জটিলতায় মারা গেছেন। তাকে ঢাকার গুলশান-২ এর কাছে জেডএইচ সিকদার উইমেন্স মেডিকেল কলেজ ও হাসপাতালে দাফন করা হয়
মাস্তুরে আফশার
মাস্তুরে আফশার (, ১৮৯৮ - ১৯৫১) ছিলেন একজন ইরানি বুদ্ধিজীবী, নারীবাদী, এবং ইরানে নারীর অধিকার আন্দোলনের একজন অগ্রণী ব্যক্তিত্ব। সমসাময়িক নারীবাদী মোহতারাম ইসকান্দারি এবং নূর-উল-হোদা মঙ্গেনেহের পাশাপাশি, ১৯২২ সালে, তেহরানে, তিনি মৌলবাদী ইরানের দেশপ্রেমিক মহিলা লীগের প্রতিষ্ঠা করেছিলেন। তিনি ১৯২৫ সালে সমিতির সভাপতি হন এবং ১৯৩২ সাল পর্যন্ত এই পদে ছিলেন।
প্রাথমিক জীবন
মাস্তুরে আফশার ১৮৯৮ সালে পশ্চিম আজারবাইজানের উর্মিয়াতে জন্মগ্রহণ করেছিলেন। তিনি ছিলেন বুদ্ধিজীবী ইরানি জাতীয়তাবাদী মাজদ আল সালতানেহ আফশারের মেয়ে। আফশার শিক্ষাপ্রাপ্ত হয়েছিলেন রাশিয়াতে। তিনি ফার্সি, আজেরি, তুর্কি এবং ফরাসি ভাষায় কথা বলতেন। তাঁর চার ভাইবোন ছিলেন; তাঁর বড় ভাই ছিলেন জালাল আফশার ওরামি, যাঁকে বলা হত ইরানি কীটতত্ত্বের জনক। তাঁর বোন তুরান আফশারও একজন কীটতত্ত্ববিদ ছিলেন। তাঁর অন্য দুই বোন আলকা এবং হাইদি মাস্তুরের মতই দেশপ্রেমিক মহিলা লীগের সদস্য হিসাবে রাজনৈতিকভাবে সক্রিয় ছিলেন।
ফারসি সাংবিধানিক বিপ্লবের পরে, একাধিক নারী অধিকার সংগঠন প্রতিষ্ঠিত হয়। আফশার, তাঁর সমসাময়িক সেদিক দৌলতাবাদী, মোহতারাম ইসকান্দারি এবং অন্যান্যদের সাথে, মেয়েদের বিদ্যালয় তৈরি এবং মহিলাদের রাজনৈতিক অধিকারের উন্নয়নের পক্ষে সওয়াল করেন। ১৯২২ সালে তিনি দেশপ্রেমিক মহিলা লীগ সহ-প্রতিষ্ঠা করেন। ১৯২৫ সাল পর্যন্ত এর কর্ণধার ছিলেন মোহতারাম ইসকান্দারি। ইসকান্দারি ২৯ বছর বয়সে মেরুদণ্ডে অস্ত্রোপচারের জটিলতায় মারা যাওয়ার পরে মাস্তুরে ১৯৩২ সাল পর্যন্ত এই সমিতির নেতৃত্বের দায়ভার গ্রহণ করেছিলেন। তিনি ইরানি প্রতিনিধিদলের অংশ হিসেবে ১৯৩০ সালে দামেস্কে অনুষ্ঠিত মুসলিম মহিলাদের উপর প্রথম সম্মেলনে অংশ নেন, তাঁর সঙ্গে ছিলেন সেদিক দৌলতাবাদী এবং তাবাতাই।
১৯৩২ সালে, সেই বছরেই ২৭শে নভেম্বর থেকে ২রা ডিসেম্বর পর্যন্ত তেহরানে দ্বিতীয় ইস্টার্ন নারী কংগ্রেস আয়োজন ও উদ্ঘাটন করার জন্য ইরান সরকার তাঁকে আমন্ত্রণ জানিয়েছিলেন। এই কংগ্রেসে অস্ট্রেলিয়া, আফগানিস্তান, জাঞ্জিবারের মত দেশ থেকে শুরু করে ১৫ টি দেশের মহিলারা উপস্থিত ছিলেন। কংগ্রেস একটি ২২-দফা প্রস্তাব পাস করা হয়ে ছিল যার বলে মহিলাদের ভোটাধিকার, শিক্ষা ও কর্মক্ষেত্রে সমান সুযোগ, পারিবারিক আইনের সংস্কার এবং বহুবিবাহ এবং পতিতাবৃত্তির নিষেধাজ্ঞা প্রচার করা হয়েছিল। যাইহোক, কংগ্রেস শেষ হওয়ার পর, সরকার দেশপ্রেমিক মহিলা লীগ অধিগ্রহণ করে নেয় এবং এটি বন্ধ হয়ে যায়।
মাস্তুরে অবিবাহিত ছিলেন এবং ১৯৫১ সালে তেহরানে স্তন ক্যান্সার হয়ে মারা যান।
সম্প্রদায়
সম্প্রদায় হলো ক্ষুদ্র বা বৃহৎ জনগোষ্ঠী যাদের মধ্যে কিছু বিষয়; যেমন সামাজিক প্রথা, ধর্ম, মূল্যবোধ ও সামাজিক পরিচয়ের মিল থাকে। সম্প্রদায় প্রায়শই একটি নির্দিষ্ট ভৌগোলিক অবস্থানের (যেমন: দেশ, শহর, বা গ্রাম) ভিত্তিতে গড়ে ওঠে। তবে সব ক্ষেত্রে নয়। নির্দিষ্ট ভৌগোলিক অবস্থানের বাইরেও দীর্ঘস্থায়ী সম্পর্ক গড়ে উঠলে তাকে সম্প্রদায় বলা হয়। এমন সম্প্রদায়ের একটি ভালো উদাহরণ হলো ইন্টারনেট সম্প্রদায়। মানুষ এই ধরনের সামাজিক সম্পর্ককে তাদের পরিচয়, রীতিনীতি ও সামাজিক বিভিন্ন ক্ষেত্রে; যেমন পরিবার, কর্মক্ষেত্র, সরকার, সমাজ, বা মানবসেবায় ভূমিকা রাখার ক্ষেত্রে গুরুত্বপূর্ণ বিবেচনা করে। যদিও সম্প্রদায় বলতে ক্ষুদ্র পরিসরে ব্যক্তিগত সামাজিক সম্পর্ককে বুঝানো হয়, "সম্প্রদায়" বলতে বৃহৎ জনগোষ্ঠী, যেমন জাতীয় সম্প্রদায়, আন্তর্জাতিক সম্প্রদায়, ভার্চুয়াল সম্প্রদায়ের সাথে একাত্মতাও বুঝানো হয়।
সম্প্রদায় অধ্যয়ন
সম্প্রদায় অধ্যয়ন হল সমাজবিজ্ঞান ও নৃবিজ্ঞান এবং নৃকুলবিদ্যার সামাজিক গবেষণা পদ্ধতি ও অংশগ্রহণকারী পর্যবেক্ষণের গবেষণার ক্ষেত্র। বিশ্বের বিভিন্ন পাঠ্যক্রমে সম্প্রদায় অধ্যয়ন নৃবিজ্ঞান বা সমাজবিজ্ঞানের উপশাখা হিসেবে বা স্বাধীন শাখা হিসেবে পড়ানো হয়। এই পাঠ্যক্রম প্রায়শই আন্তঃবিষয়ক এবং সম্পূর্ণ তাত্ত্বিক দৃষ্টিভঙ্গিতে না সাজিয়ে ব্যবহারিক দৃষ্টিভঙ্গিতে সাজানো হয়। আবার সম্প্রদায় অধ্যয়ন অন্য ক্ষেত্রের সাথেও মিলিয়ে পড়ানো হয়, যেমন "নগর ও সম্প্রদায় অধ্যয়ন", "স্বাস্থ্য ও সম্প্রদায় অধ্যয়ন", বা "পরিবার ও সম্প্রদায় অধ্যয়ন"।
সামাজিক বিজ্ঞানের দর্শন
সামাজিক বিজ্ঞানের দর্শন হল সামাজিক বিজ্ঞান, তথা সমাজবিজ্ঞান, নৃবিজ্ঞান, ও রাষ্ট্রবিজ্ঞানের যুক্তি ও পদ্ধতি অধ্যয়ন। সামাজিক বিজ্ঞানের দার্শনিকগণ সামাজিক ও প্রাকৃতিক বিজ্ঞানের পার্থক্য ও সাদৃশ্য, সামাজিক ঘটনাবলীর সম্পর্কের কারণ, সামাজিক আইনের সম্ভাব্য অস্তিত্ব, এবং সংগঠন ও এজেন্সির তাত্ত্বিক গুরুত্ব বিষয়ে আলোকপাত করে থাকেন।
নৃবিজ্ঞান
সাংস্কৃতিক নৃবিজ্ঞান হল নৃবিজ্ঞানের একটি শাখা যেখানে মানুষের মধ্যে সাংস্কৃতিক পার্থক্য নিয়ে আলোচনা করা হয়। ইহা সামাজিক নৃবিজ্ঞানের বিপরীত। সামাজিক নৃবিজ্ঞানে বলা হয় সাংস্কৃতিক পার্থক্য হল নৃতাত্ত্বিক ধ্রুবকের একটি উপশাখা। সাংস্কৃতিক নৃবিজ্ঞানের কয়েকটি পদ্ধতি হল অংশগ্রহণকারী পর্যবেক্ষণ (ফিল্ডওয়ার্কও বলা হয় কারণ নৃতাত্ত্বিকগণ গবেষণার স্থানে অনেক সময় কাটিয়ে থাকেন), সাক্ষাৎকার ও জরিপ।
প্রত্নতত্ত্ব
প্রত্নতাত্ত্বিক গবেষণায় "সম্প্রদায়" শব্দটি দুই ভাবে ব্যবহৃত হয়। প্রথম অনানুষ্ঠানিক সংজ্ঞায় বলা হয় সম্প্রদায় হল এমন একটি স্থান যেখানে মানুষ বসবাস করে। ফলে তা প্রাচীন সময় থেকে চলে আসা বসতি, গ্রাম, শহর বা নগরের সমার্থক। দ্বিতীয় সংজ্ঞা অনুসারে সম্প্রদায়কে অন্যান্য সামাজিক বিজ্ঞানের বিষয়ের সমার্থক হিসেবে উল্লেখ করা হয়: সম্প্রদায় হল পাশাপাশি বসবাসরত মানুষদের একটি দল যারা সামাজিকভাবে একে অপরের সাথে যোগাযোগ ও ভাবের আদান-প্রদান করে থাকে। সামাজিক যোগাযোগ অল্প মাত্রায় হলে প্রত্নতাত্ত্বিক তথ্য বের করা কষ্টসাধ্য হয়ে পরে। প্রত্নতত্ত্ববিদগণ অতীতের সম্প্রদায়ের ধারণা পেতে সাধারণত বস্তুবাদী সংস্কৃতির সাদৃশ্যতাকে ব্যবহার করে থাকেন, যেমন বাড়িঘরের ধরন বা মৃৎশিল্পের নির্মাণশৈলী। এই ধারণার কারণ হিসেবে তার ব্যাখ্যা করেন যে একই সামাজিক সম্প্রদায়ের বাড়িঘরের ধরন ও মৃৎশিল্পের নির্মাণশৈলীর মধ্যে সাদৃশ্যতা থাকবে যা অন্য সম্পদায়ের সাথে থাকবে না।
মনোবিজ্ঞান
সম্প্রদায় মনোবিজ্ঞান ব্যক্তিকেন্দ্রিক থেকে শুরু করে বৃহত্তর সমাজ পর্যন্ত বিষয় নিয়ে গবেষণা করে এবং ব্যক্তির সাথে সম্প্রদায় ও সমাজের সম্পর্ক নির্ণয় করে। সম্প্রদায় মনোবিজ্ঞানীগণ একটি গোষ্ঠী, সংগঠন ও প্রতিষ্ঠান, সম্প্রদায়, ও সমাজের মধ্যে একজন ব্যক্তির জীবনের মান খুঁজে বের করেন। তাদের লক্ষ্য হল সম্মিলিত গবেষণা ও কাজের মাধ্যমে জীবনের মান উন্নয়ন করা।
সম্প্রদায়ের ধরন
সম্প্রদায়কে বিভিন্ন ভাগে শ্রেণীবিভাগ করার প্রস্তাব করা হয়েছে। এর মধ্যে একটি হল:
সিয়াটল মিডিয়াম
সিয়াটেল মিডিয়াম "প্যাসিফিক উত্তর-পশ্চিমের বৃহত্তম আফ্রিকান আমেরিকান মালিকানাধীন এবং পরিচালিত যোগাযোগ সংস্থা" হিসেবে পরিচিত সংস্থা টাইলোবেন পাবলিশিং কোম্পানি 'র একটি স্থানীয় দৈনিক হিসেবে সিয়াটল ও এর আশের পাশের অঞ্চলের জন্য প্রকাশিত হয়। সংস্থাটি সিয়াটল মিডিয়াম ছাড়াও সিয়াটল মেট্রো হোমমেকার, টাকোমা, ওয়াশিংটন হতে দ্য টাকোমা ট্রু সিটিজেন এবং পোর্টল্যান্ড, ওরেগন হতে পোর্টল্যান্ড মিডিয়াম প্রকাশ করে। সংস্থাটির সিইও ক্রিস এইচ. বেনেটের মালিকানাধীন ('জেড টুইনস' হিসাবে পরিচিত) কেআরআইজেড ১৪২০ এম এবং কেওয়াইআইজেড ১৬২০ এম এবং পোর্টল্যান্ড থেকে সম্প্রচারিত কে বি এম এস ১৪৮০ এম বেতারকেন্দ্র আছে।
হান্নেস থৌর হালদোরসন
হান্নেস থৌর হালদোরসন (জন্ম: ২৭ এপ্রিল ১৯৮৪) হলেন একজন আইসল্যান্ডীয় পেশাদার ফুটবলার, যিনি র‍্যান্ডার্স এফসি এবং আইসল্যান্ড জাতীয় দলের হয়ে একজন গোলরক্ষক হিসেবে খেলেন।
ক্লাব ক্যারিয়ার
হান্নেস লেইকনির রেইকিয়াভিক, উংমেন্নায়েলাগিয়ো আফটুরেলদিং, স্টিয়ারনান, নাটসপিরনুয়েলাগিয়ো ফ্রাম, নাটসপিরনুয়েলাগ রেইকিয়াভিকুরের মতো ক্লাবের হয়ে খেলেছেন।
২০১২ সালের ২৮শে মার্চ তারিখে, তিনি স্বল্পও সময়ের জন্য নরওয়ের ক্লাব এসকে ব্রানের হয়ে ধারে খেলছেন। তিনি তখন পিয়ত্র লেচিয়েস্কির বদলি হিসেবে খেলেছেন।
২০১৩ সালের ডিসেম্বর মাসে, তিনি নরওয়ের ক্লাব সান্দনেস উলফে যোগদান করেন। তিনি ২০১৩ সালের অক্টোবর মাস হতেই আগত বিশ্বকাপের প্লে-অফে ক্রোয়েশিয়ার বিরুদ্ধে ম্যাচের জন্য প্রশিক্ষণ গ্রহণ করেন।
২০১৫ সালের ৬ই জুলাই তারিখে, ওলন্দাজ এরেডিভিসি ক্লাব এনইসি এক ঘোষণায় জানায় যে, হান্নেস তাদের সাথে ২ বছরের জন্য এক চুক্তি স্বাক্ষর করেছে।
২০১৬ সালের ১৫ই জুলাই তারিখে, ওলন্দাজ ক্লাব র‍্যান্ডার্স এফসি তাকে ৩ বছরের চুক্তিতে স্বাক্ষর করে।
শুভাশিস চক্রবর্তী
শুভাশিস চক্রবর্তী একজন ভারতীয় রাজনীতিবিদ, বর্তমানে রাজ্যসভায় দায়িত্ব পালন করছেন।
কে মানোকরণ
কে মানোকরণ ১৯৯৬ সালের নির্বাচনে ধর্মপুরী আসন থেকে তামিলনাড়ু বিধানসভায় নির্বাচিত হয়েছিলেন। তিনি দ্রাবিড় মুন্নেত্র কড়গম (ডিএমকে) দলের প্রার্থী ছিলেন।
সেভাস্তোপোল
সেভাস্তোপোল (ইউক্রেনীয়, রুশ: Севастополь ) ক্রিমিয়া উপদ্বীপের বৃহত্তম শহর এবং কৃষ্ণ সাগরের একটি বড় সমুদ্র বন্দর। ২০১৪ সালে ক্রিমিয়ার অন্তর্ভূক্তির থেকে রুশ ফেডারেশন সেভাস্তোপোলকে একটি যুক্তরাষ্ট্রীয় শহর হিসাবে পরিচালনা করছে। কিন্তু, ইউক্রেন এবং বেশিরভাগ জাতিসংঘের সদস্য দেশ সেভাস্তোপলকে ইউক্রেনের মধ্যে বিশেষ মর্যাদার অধিকারী শহর হিসাবে বিবেচনা করে। ইউক্রেনীয় ও তাতারদের সাথে শহরের জনসংখ্যার বেশিরভাগই রুশীদের  সমন্বয়ে গঠিত।
সেভাস্তোপলের মোট জনসংখ্যা ৩,৯৩,৩০৪ জন (২০১৪ আদমশুমারি), যার বেশিরভাগই সেভাস্তোপল উপসাগর এবং আশেপাশের অঞ্চলের কাছাকাছি কেন্দ্রীভূত। শহরের পোতাশ্রয়গুলির অবস্থান এবং নাব্যতা সেভাস্তোপলকে ইতিহাসের এক কৌশলগতভাবে গুরুত্বপূর্ণ বন্দর এবং নৌ ঘাঁটিতে পরিণত করে। শহরটি রুশী কৃষ্ণ সাগর বহরের ঘাঁটি হয়ে দাঁড়িয়েছে, এই উল্লেখযোগ্য সামরিক গুরুত্বের কারণেই এটি ক্রিমিয়ার একটি পৃথক শহর হিসাবে বিবেচিত হয় এবং একসময় সোভিয়েত ইউনিয়ন এটিকে একটি বদ্ধ শহর হিসাবে পরিচালনা করত।
যদিও ৮৬৪ বর্গকিলোমিটারের (৩৩৪ বর্গ মাইল) অপেক্ষাকৃত ছোট, সেভাস্তোপোলের অনন্য নৌ এবং সামুদ্রিক বৈশিষ্ট্যগুলি একটি শক্তিশালী অর্থনীতির ভিত্তি। শহরটি হালকা শীত এবং মাঝারি গরম গ্রীষ্ম উপভোগ করে, এমন বৈশিষ্ট্য শহরটিকে সাবেক সোভিয়েত প্রজাতন্ত্রের দর্শনার্থীদের জন্য একটি জনপ্রিয় সমুদ্র উপকূলবর্তী অবলম্বন এবং পর্যটন কেন্দ্র হিসাবে গড়ে উঠতে সহায়তা করে। এছাড়াও এই শহরটি সামুদ্রিক জীববিজ্ঞানের গবেষণার জন্য একটি গুরুত্বপূর্ণ কেন্দ্র। বিশেষত, দ্বিতীয় বিশ্বযুদ্ধের সমাপ্তির পর থেকে ডলফিনগুলিকে শহরে সেনাবাহিনী দ্বারা অধ্যয়ন এবং প্রশিক্ষিত করা হয়।
ইতিহাস
খ্রিস্টপূর্ব ৬ষ্ঠ শতাব্দীতে, আধুনিক দিনের শহরটিতে একটি গ্রীক উপনিবেশ প্রতিষ্ঠিত হয়। গ্রীক শহর চেরসনেসুস প্রায় দুই হাজার বছর ধরে ছিল, প্রথমে একটি স্বাধীন গণতন্ত্র এবং পরে বোসপোরান রাজ্যের অংশ হিসাবে। ১৩তম এবং ১৪তম শতাব্দীতে, এটি বেশ কয়েকবার গোল্ডেন হোর্ড সাম্রাজ্য দ্বারা পদচ্যুত করা হয় এবং শেষ পর্যন্ত একেবারে পরিত্যক্ত করা হয়। আধুনিক দিনের সেভাস্তোপোল শহরের সাথে প্রাচীন ও মধ্যযুগীয় গ্রীক নগরীর কোনও সংযোগ নেই, তবে ধ্বংসাবশেষগুলি শহরের উপকণ্ঠে অবস্থিত একটি জনপ্রিয় পর্যটন আকর্ষণ।
রুশ সাম্রাজ্যের অংশ
১৭৮৮ সালের জুনে, সেভাস্তোপোল রাশিয়ার সেবার এক স্থানীয় স্কটিশ, রিয়ার অ্যাডমিরাল টমাস ম্যাক কেনজি (ফোমা ফমিচ মাকেনজি) দ্বারা আখতিয়ার (হোয়াইট ক্লিফ) নামে একটি নৌ বহরের ঘাঁটি হিসাবে প্রতিষ্ঠিত হয়, রাশিয়ার সঙ্গে ক্রিমিয়া খানতেকে সংযুক্ত করার পরপরই। পাঁচ বছর আগে আলেকজান্ডার সুভেরভ আদেশ দিয়েছিলেন যে বন্দর বরাবর আর্থ কাঠামো তৈরি করা উচিত এবং সেখানে রাশিয়ান সৈন্যদের স্থাপন করা উচিত। ১৭৮৪ সালের ফেব্রুয়ারিতে ক্যাথরিন দ্য গ্রেট গ্রিগরি পোটেমকিনকে সেখানে একটি দুর্গ গড়ে তোলার এবং সেভাস্তোপোল নামে নামকরণ করেন। প্রাথমিক ভবন পরিকল্পনার বাস্তবায়ন ক্যাপ্টেন ফায়োডর উশাকভের হাতে পড়ে, যাকে ১৭৮৮ সালে বন্দরের এবং কৃষ্ণ সাগরের বহরের কমান্ডার মনোনীত করা হয়। এটি একটি গুরুত্বপূর্ণ নৌঘাঁটি এবং পরে বাণিজ্যিক সমুদ্রবন্দর হয়ে ওঠে। ১৭৯৭ সালে সম্রাট পল প্রথমের জারিকৃত এক আদেশে সামরিক দুর্গের নাম পুনরায় আখতিয়ার করা হয়। অবশেষে, ২৯ এপ্রিল (১০ মে), ১৮২৬ সালে সেনেট শহরের নাম সেভাস্তোপোলে ফিরিয়ে দেয়।
শহরটির সাথে জড়িত একটি উল্লেখযোগ্য ঘটনা হ'ল ক্রিমিয়া যুদ্ধের সময় ব্রিটিশ, ফরাসী, পাইডোমোথন এবং তুর্কি সেনা দ্বারা পরিচালিত সেভাস্তোপোল অবরোধ (১৮৫৪–১৮৫৫), যা ১১ মাস ধরে স্থায়ী ছিল। প্রচেষ্টা সত্ত্বেও, রুশ সেনাবাহিনীকে তার শক্ত ঘাঁটি ছেড়ে খাঁড়িটির উত্তর তীরে পন্টুন ব্রিজের উজানের দিয়ে সরে যেতে হয়। রুশরা তাদের পুরো বহরটি ডুবিয়ে দেয় শত্রুদের হাত থেকে বাঁচতে এবং একই সাথে পশ্চিমা জাহাজগুলির প্রবেশের পথ বন্ধ করার জন্য। শত্রু সেনারা সেভাস্তোপোলে প্রবেশ করার সময় তাদের পূর্বের গৌরবময় শহরের ধ্বংসাবশেষের মুখোমুখি হয়।
অবরোধের একটি পরিদৃশ্য মূলত ফ্রাঞ্জ রাউবাড তৈরি করেন। ১৯৪২ সালে দ্বিতীয় বিশ্বযুদ্ধের সময় ধ্বংস হয়ে যায়, পরে এটি পুনরুদ্ধার করা হয় এবং বর্তমানে নগরীতে একটি বিশেষভাবে নির্মিত বৃত্তাকার ভবনে রাখা হয়েছে। এটি ১৮৫৫ সালের ১৮ ই জুনের অবরোধের পরিস্থিতি চিত্রিত করে।
ভূগোল
সেভাস্তোপোল শহরটি ক্রিমিয়া উপদ্বীপের দক্ষিণ-পশ্চিম প্রান্তে কৃষ্ণ সাগরের উপকূলে হেরাক্লিস উপদ্বীপ নামে পরিচিত একটি অন্তরীপে অবস্থিত। শহরটিকে ইউক্রেনের একটি বিশেষ শহর-অঞ্চল হিসাবে চিহ্নিত করা হয়, যার মধ্যে শহরটি ছাড়াও এর বেশ কয়েকটি বহির্মুখী জনবসতি রয়েছে। শহরটি নিজেই মূলত অঞ্চলটির পশ্চিমাঞ্চলে এবং দীর্ঘ সেভাস্তোপোল উপসাগরের আশেপাশে কেন্দ্রীভূত। এই উপসাগরটি হ'ল রিয়া, যা হলোসিন সমুদ্র-স্তরের উত্থান এবং চোরনা নদী খাদের নিমজ্জন দ্বারা গঠিত। সেভাস্তোপোলের দক্ষিণ-পূর্বে দূর্গম স্থানে বালাক্লাভা শহরটি অবস্থিত (১৯৫৭ সাল থেকে সেভাস্তোপোলের অন্তর্ভুক্ত), যা উপসাগরে সোভিয়েত শাসনকালে সোভিয়েতের ডিজেল চালিত ডুবোজাহাজগুলির প্রধান বন্দর হিসাবে কাজ করত।
অঞ্চলটির উপকূলরেখা বেশিরভাগ পাথুরে এবং ছোট ছোট উপসাগরের একটি ধারাবাহিকতা নিয়ে গঠিত, যার একটি বিশাল সংখ্যক উপসাগর সেভাস্তোপোল উপসাগরে অবস্থিত। এর মধ্যে বৃহত্তম হ'ল দক্ষিণ উপসাগর (সেভাস্তোপল উপসাগরের অভ্যন্তরে), আর্চার উপসাগর, একটি উপসাগরীয় কমপ্লেক্স, যা ডেরগ্রাস উপসাগর, কোস্যাক উপসাগর, লবণাক্ত উপসাগর এবং আরও অনেকগুলি উপসাগর নিয়ে গঠিত। আশেপাশের অঞ্চলে ত্রিশেরও বেশি উপসাগর রয়েছে।
অঞ্চলটির মধ্য দিয়ে তিনটি নদী প্রবাহিত: বেলবাক, চর্না এবং কাছ। ক্রিমিয়ান পর্বতের তিনটি পর্বত শৃঙ্খলা সেভাস্তোপলের প্রতিনিধিত্ব করে; এগুলি হল বালাক্লাভা উচ্চভূমি দ্বারা দক্ষিণ পর্বত শৃঙ্খলা, মেকেনজিভ পর্বতমালার দ্বারা অভ্যন্তরীণ পর্বত শৃঙ্খলা এবং কারা-টাউ উচ্চভূমি (কৃষ্ণ পর্বতমালা) দ্বারা বাহ্যিক পর্বত শৃঙ্খলা।
রাজনীতি ও সরকার
১৮ মার্চ ২০১৪-এ, ক্রেমলিন ঘোষণা করেন যে সেভাস্তোপোল রুশ ফেডারেশনের তৃতীয় যুক্তরাষ্ট্রীয় শহরে পরিণত হবে, অন্য দু'টি হল মস্কো এবং সেন্ট পিটার্সবার্গ।
নগর রাজ্য প্রশাসন
একজন চেয়ারম্যানের নেতৃত্বে সেভাস্তোপোল নগর রাজ্য প্রশাসনের দ্বারা সেভাস্তোপোলের কার্যনির্বাহী ক্ষমতা পরিচালিত হয়। এপ্রিল ২০১৪ সাল থেকে কার্যনির্বাহী ক্ষমতা সিটি গভর্নরের নেতৃত্বে সেভাস্তোপোল সরকার দ্বারা পরিচালিত হয়।
আইন-সভা
২০১৪ সালের আগে সেভাস্তোপোল সিটি কাউন্সিলটি সেভাস্তোপোলের আইনসভা ছিল এবং সেভাস্তোপলের মেয়রকে ইউক্রেনীয় কেন্দ্রীয় সরকার দ্বারা নিযুক্ত করা হত। তবে ২০১৪ সালের ক্রিমিয়া সংকট চলাকালীন রুশপন্থী সিটি কাউন্সিল রাশিয়ান নাগরিক আলেক্সি চেলিকে "জনগণের মেয়র" হিসাবে সমর্থন প্রদান করে এবং বলেছিল যে তারা কিয়েভের আদেশকে স্বীকৃতি দেবে না।
রুশ ফেডারেশনে ক্রিমিয়া সংযুক্ত হওয়ার পরে, সেভাস্তোপোলের আইনসভাটি সিটি কাউন্সিলকে প্রতিস্থাপন করে এবং রাশিয়ার রাষ্ট্রপতির মনোনয়নের ভিত্তিতে মেয়রকে আইনসভা শাখার দ্বারা নিযুক্ত করা হয় এবং সরকারীভাবে মেয়রকে সেভাস্তোপল সিটির গভর্নর বলা হয়।
প্রশাসনিক ও পৌর বিভাগ
সেভাস্তোপোল প্রশাসনিকভাবে চারটি জেলায় বিভক্ত।
রাশিয়ার পৌর কাঠামোর মধ্যে, যুক্তরাষ্ট্রীয় শহর সেভাস্তোপোলের অঞ্চলটি নয়টি পৌর ওক্রু এবং ইনকরম্যান শহরে বিভক্ত। যদিও পৃথক পৌরসভা বিভাগগুলি প্রশাসনিক জেলাগুলির সীমানার মধ্যে অন্তর্ভুক্ত রয়েছে তবে প্রশাসনিক জেলাগুলির সাথে এগুলি সম্পর্কিত নয়।
হের্টা বিএসসি
হের্টা, বার্লিনার স্পোর্ট-ক্লাব ইভি (সাধারণত হের্টা বিএসসি, হের্টা বার্লিন, হের্টা বিএসসি বার্লিন অথবা শুধুমাত্র হের্টা নামে পরিচিত) হচ্ছে বার্লিন ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৮৯২ সালের ২৫শে জুলাই তারিখে প্রতিষ্ঠিত হয়েছে। হের্টা বিএসসি তাদের সকল হোম ম্যাচ বার্লিনের ওলিম্পিয়াস্টাডিওনে খেলে থাকে; যার ধারণক্ষমতা হচ্ছে ৭৪,৬৪৯। বর্তমানে এই ক্লাবের ম্যানেজারের দায়িত্ব পালন করছেন ব্রুনো লাবাডিয়া এবং সভাপতির দায়িত্ব পালন করছেন ভার্নার গেগেনবাউর। বেলজীয় রক্ষণভাগের খেলোয়াড় দেদ্রিক বোয়াতা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, হের্টা বিএসসি এপর্যন্ত ৭টি শিরোপা জয়লাভ করেছে; যার মধ্যে ২টি জার্মান ফুটবল চ্যাম্পিয়নশিপ, ৩টি ২. বুন্দেসলিগা এবং ২টি ডিএফবি-লিগাপোকাল শিরোপা রয়েছে।
এ. কে. এম. শাহজাহান কামাল
'''এ. কে. এম. শাহজাহান কামাল''' হলেন মুক্তিযোদ্ধা, ব্যবসায়ী, বাংলাদেশের একজন প্রখ্যাত রাজনীতিবিদ ও ২৭৬ নং (লক্ষ্মীপুর-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
প্রাথমিক জীবন
এ. কে. এম. শাহজাহান কামাল ১ জানুয়ারি ১৯৫০ সালের লক্ষ্মীপুরের আটিয়াতলীতে জন্মগ্রহণ করেন। তার পিতার নাম ফরিদ আহমেদ এবং মাতা মাছুমা খাতুন।
শিক্ষাজীবন
তিনি ১৯৬৩ সালে লক্ষ্মীপুর মডেল হাইস্কুল থেকে এসএসসি, চৌমুহনী সরকারী সালেহ আহমেদ (এস.এ) কলেজ থেকে ১৯৬৫ সালে এইচএসসি পাস করেন এবং একই কলেজ থেকে বিএ ডিগ্রি অর্জন করেন। তারপর তিনি ঢাকা বিশ্ববিদ্যায়ে এম এ শ্রেনীতে এবং আইন বিভাগেও ভর্তি হন।
কর্মজীবন
শাহজাহান কামাল ২০১১ সালে লক্ষ্মীপুর জেলা পরিষদের প্রশাসক হিসেবে দায়িত্ব পালন করেন। ২০০৯ সালে জনতা ব্যাংকের পরিচালনা পর্ষদের সদস্য হিসেবে দায়িত্ব পালন করেন। ৩ জানুয়ারি ২০১৮ সালে তিনি বেসামরিক বিমান ও পর্যটন মন্ত্রণালয়ের দায়িত্ব পান এবং ৮ জানুয়ারি ২০১৯ পর্যন্ত এ দায়িত্ব পালন করেন।
রাজনৈতিক জীবন
তিনি ঢাকা বিশ্ববিদ্যালয়ে অধ্যয়নকালে ১৯৬৬ সালের ৬ দফা ও ১৯৬৯ এর গণঅভ্যুত্থানে সক্রিয় অংশগ্রহণ করেন। এসময় আগরতলা ষড়যন্ত্র মামলা থেকে জাতির পিতা বঙ্গবন্ধু শেখ মুজিবুর রহমানের মুক্তির দাবিতে রাজপথের আন্দোলনে সক্রিয় ভূমিকা রাখেন।তিনি দীর্ঘদিন একনাগাড়ে বাংলাদেশ আওয়ামী লীগ লক্ষ্মীপুর জেলা সভাপতি এবং কেন্দ্রীয় কমিটির সদস্য হিসেবে যোগ্যতার সাথে দায়িত্ব পালন করে আসছেন। ১৯৭২ সালে নবগঠিত লক্ষ্মীপুর জেলা আওয়ামী লীগের সাধারণ সম্পাদক নির্বাচিত হন। ১৯৮৫ সালে লক্ষ্মীপুর জেলা আওয়ামী লীগের সভাপতি নির্বাচিত হন। ২০১১ সালে তিনি লক্ষ্মীপুর জেলা পরিষদের প্রশাসক হিসেবে দায়িত্ব পালন করেন।
কিরণ লাহামাত
কিরণ ইয়ামাজি লাহামাতে ভারতের মহারাষ্ট্র রাজ্যের একজন রাজনীতিবিদ। ২০১৯ সালে তিনি আহমেদনগরের আকোলে বিধানসভা কেন্দ্র থেকে এমএলএ হিসেবে নির্বাচিত হন। জাতীয়তাবাদী কংগ্রেস পার্টির সদস্য হিসেবে ১১২৮৩০ ভোট পেয়ে তিনি ভারতীয় জনতা পার্টির বৈভব পিচাদকে পরাজিত করেন।
কে কে বীরপ্পান
কে কে বীরপ্পান ১৯৯৬ সালের নির্বাচনে কপিলমালাই আসন থেকে তামিলনাড়ু বিধানসভায় নির্বাচিত হয়েছিলেন। তিনি দ্রাবিড় মুন্নেত্র কড়গম (ডিএমকে) দলের প্রার্থী ছিলেন।
ডিএমকে তাকে ২০০১ সালের নির্বাচনে প্রতিদ্বন্দ্বিতা করার সুযোগ দিতে অস্বীকার করেছিল এবং পরে তাকে দলবিরোধী কর্মকাণ্ডের অভিযোগে স্থগিত করেছিল।
রবীন্দ্রনাথ (অ্যালবাম)
রবীন্দ্রনাথ বাংলা প্রোগ্রেসিভ রক ব্যান্ড শিরোনামহীনের চতুর্থ স্টুডিও অ্যালবাম। এটি মূলত রক ধারায় রবীন্দ্রসঙ্গীত সংকলন যা একইসাথে বাংলাদেশে কোনো ব্যান্ডের প্রথম রবীন্দ্রসঙ্গীত অ্যালবাম। বাঙালি রবীন্দ্রনাথ ঠাকুরের সার্ধশত মৃত্যুবার্ষিকী উপলক্ষে ৩ মার্চ ২০১০ সালে বাংলাদেশের লেজার ভিশন থেকে প্রকাশিত হয়।
অ্যালবামে বাঙালি বহুবিদ্যাবিশারদ রবীন্দ্রনাথ ঠাকুররের, যিনি বাংলা সাহিত্য এবং বাংলা গানে ভিন্নমাত্রা যোগ করেছিলেন, কালজয়ী নয়টি গান সংকলিত হয়েছে, এটি রক ধারায় ধ্রপদী সঙ্গীতের পরিবেশন। প্রকাশের পর অ্যালবামটি বাণিজ্যিক সাফল্য লাভ করেছিল।
পটভূমি
বন্ধ জানালা (২০০৯) অ্যালবামের সাফল্যের পর শিরোনামহীন ভিন্নধারায় এই অ্যালবাম প্রকাশের ঝুঁকি নেয়। মূলত রবীন্দ্রসঙ্গীতের সাথে রক মিউজিকের সমন্বয় ঘটানোর ফলে অ্যালবামের শিরোনাম রাখা হয় "শিরোনামহীন রবীন্দ্রনাথ"। বুলবুল ললিতকলা একাডেমিতে অধ্যয়নকালে শিরোনামহীনের ভোকাল তানজির তুহিন রবীন্দ্রসঙ্গীতে তামিল নিয়েছিলেন। ফলে তুহিনের আগ্রহ এবং পরিকল্পনায় অ্যালবামটির কাজ শুরু হয়। শিরোনামহীনের মতে, "রবীন্দ্রনাথ ঠাকুর" নিজেই একটি সাংস্কৃতিক প্রতিষ্ঠান। বাঙ্গালি হিসেবে নিজেদের সংস্কৃতিকে বুঝতে হলে রবীন্দ্রনাথকে জানার প্রয়োজন রয়েছে। শিরোনমহীন অ্যালবামটি রবীন্দ্রনাথ ঠাকুরকে উৎসর্গ করেছে।
গানের তালিকা
রবীন্দ্রনাথ ঠাকুরের লিখিত গান নিয়ে এই অ্যালবামটি তৈরি করা হয়।
কাঁচেরকোল ইসলামিয়া ফাজিল মাদ্রাসা
কাঁচেরকোল ইসলামিয়া ফাজিল মাদ্রাসা খুলনা বিভাগের ঝিনাইদহ জেলার একটি আলিয়া মাদ্রাসা। মাদ্রাসাটি ১৯৬৯ সালে প্রতিষ্ঠিত হয়েছিলো, বর্তমানে মাদ্রাসাটি সম্মান সমমান ফাজিল মাদ্রাসা। মাদ্রাসাটি ঝিনাইদহ জেলার অন্যতম প্রাচীন মাদ্রাসা। মাদ্রাসাটির বর্তমান অধ্যক্ষের নাম এস. এম সুলতান আহমেদ। এবং মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত আলিয়া মাদ্রাসা।
ইতিহাস
১৯৬৯ সালে কাঁচেরকোল নামক গ্রামের কিছু শিক্ষাবিদগণের ইচ্ছা ও চেষ্টার ফলে মাদ্রাসাটি প্রতিষ্ঠা করা হয়। এবং ১৫ বছর নিজেদের মত কার্যক্রম চালানোর পরে ১৯৮৪ সালে সরকারি আওতাভুক্ত হয়। এরপরে ধীরে ধীরে মাদ্রাসাটি অনার্স সমমান ফাজিল মাদ্রাসায় পরিণত হয়। ২০০৬ সাল থেকে ২০১৬ সাল পর্যন্ত মাদ্রাসাটি ইসলামী বিশ্ববিদ্যালয়, বাংলাদেশের অন্তর্ভুক্ত ছিলো, এরপর থেকে ইসলামি আরবি বিশ্ববিদ্যালয়ের অধিভুক্ত রয়েছে। ২০১৬ সালে মাদ্রাসাটি জঙ্গি বিরোধী কার্যক্রমে সক্রিয় ছিলো।
শিক্ষা কার্যক্রম
এই মাদ্রাসাটিতে ইবতেদায়ী থেকে শুরু করে ফাজিল শ্রেণী পর্যন্ত পাঠদান করা হয়। দাখিল ও আলিম শ্রেণীতে বিজ্ঞান ও সাধারণ উভয় বিভাগেই পাঠদান করা হয়। ফাজিল শ্রেণীতে আল কুরআন, আল হাদিস ও আরবি ভাষা শিক্ষা বিভাগ চালু রয়েছে। মাদ্রাসার প্রধান শিক্ষকের নাম মোঃ সুলতান আহমেদ যশোহরী।
এছাড়াও মাদ্রাসাটিতে প্রতি বছর বার্ষিক ক্রীড়া প্রতিযোগিতা অনুষ্ঠিত হয়। মাদ্রাসার অভ্যন্তরে শিক্ষার্থীদের পড়াশোনার সুবিধার্থে মাদ্রাসা পাঠাগার রয়েছে। এছাড়াও মেয়েদের পাঠদান শেষে অবস্থানের জন্য আলাদা কমনরুম রয়েছে।
ডক্টর ফস্টার
"ডক্টর ফস্টার" হলো ইংরেজি ভাষার শিশুতোষ ছড়া।যা উনবিংশ শতাব্দীর পর থেকে বহু কল্পবিজ্ঞানে প্রকাশিত হয়েছিল।এটির রউড ফোক গানের সূচক সংখ্যা ১৯২৮৮।
ছড়া
ছড়াটি প্রথম ১৮৪৪ সালে তার আধুনিক আকারে প্রকাশিত হয়েছিল, যদিও 'মিডল' দিয়ে 'পুডল' ছড়াটি বোঝায় যে এটি মূলত একটি প্রবাহের জন্য পিডল এবং এটি ছিল শ্লোক এর চেয়ে অনেক পুরানো হতে পারে।
আ. ফ. ম. রুহুল হক
'''আ. ফ. ম. রুহুল হক''' (জন্ম ১১ ফেব্রুয়ারি ১৯৪৪) বাংলাদেশের সাতক্ষীরা-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
জন্ম ও শিক্ষাজীবন
রুহুল হক ১৯৪৪ সালের ১১ ফেব্রুয়ারি সাতক্ষীরা জেলার কালীগঞ্জ উপজেলার পশ্চিম নলতা গ্রামে জন্মগ্রহণ করেন। তার পিতার নাম নাজির আহমেদ এবং মায়ের নাম আছিয়া খাতুন।
তিনি ১৯৫৯ সালে নলতা উচ্চ বিদ্যালয় থেকে মাধ্যমিক এবং ১৯৬১ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করেন। ১৯৬৮ সালে তিনি ঢাকা মেডিকেল কলেজ থেকে এমবিবিএস ডিগ্রি অর্জন করেন। পরবর্তীতে তিনি লন্ডনের রয়েল কলেজ অব সার্জনস থেকে এফআরসিএস এবং মার্কিন যুক্তরাষ্ট্রের ইন্টারন্যাশনাল কলেজ অব সার্জনস থেকে এফআইসিএস ডিগ্রি লাভ করেন।
কর্মজীবন
পেশার চিকিৎসক রুহুল হক বাংলাদেশ সরকারের স্বাস্থ্য ও পরিবার মন্ত্রীর দায়িত্বে ছিলেন ২০০৯ থেকে ২০১৪ পর্যন্ত। রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
উইলিয়াম গডউইন
উইলিয়াম গডউইন (৩ মার্চ ১৭৫৬ - ৭ এপ্রিল ১৮৩৬) ছিলেন একজন ইংরেজ সাংবাদিক, রাজনৈতিক দার্শনিক ও ঔপন্যাসিক। তিনি ছিলেন প্রথমদিকের ইউটিলিটারিয়ানিজম সমর্থকদের একজন এবং আধুনিক নৈরাজ্যবাদের সর্বপ্রথম প্রচারক। গডউইনের এক বৎসরকালের মাঝে প্রকাশিত বই An Enquiry Concerning Political Justice, ছিলো রাজনৈতিক প্রতিষ্ঠানগুলোর উপর এক আক্রমণ এবং Things as They Are; or, The Adventures of Caleb Williams  একটি প্রারম্ভিক রহস্যোপন্যাস যাতে অভিজাত জীবনযাপনকে আক্রমণ করা হয়। তিনি এই দু’টি গ্রন্থের সাফল্যে ভর করে ১৭৯০ এর দিকে লন্ডনের বিখ্যাত রক্ষণাত্মক জনের মাঝে ব্যাপক পরিচিতি পান। তিনি উপন্যাস, ইতিহাস, জনতত্ত্ব এসব ধারায় আজীবন ব্যাপক লেখালেখি করেন।
রাজনৈতিক বিচারের ব্যাখ্যা
'রাজনৈতিক বিচার' শব্দবন্ধের মাধ্যমে লেখক বুঝাতে চেয়েছেন "নৈতিকতা এবং সত্যের ধারণার কোনোরকম আত্মীকরণ হলো এদের কোনো সম্প্রদায়ের চর্চার বিষয়ে পরিণত করা" এবং এই কারণেই কাজটি সমাজ, সরকার এবং নৈতিকতার ব্যাপারে একটি অনুসন্ধান করে। বহু বছর যাবত গডউইন নিশ্চিত ছিলেন যে, “রাজতন্ত্র হল এমন এক সরকার যা অবধারিতভাবে দূর্নীতিগ্রস্ত" এবং সরল একটি সরকারকাঠামো খুঁজতে গিয়ে তিনি বুঝতে পারেন যে, “সরকার প্রাকৃতিকভাবেই স্বাভাবিক মানবীয় বোধের বিরুদ্ধে কাজ করে", যেখানে তিনি রাষ্ট্রবিরোধী মনোভাব দেখান যা পরবর্তীতে নৈরাজ্যবাদে পরিণত হয়।
উমাশশী
উমাশশী (১৯১৫ - ৬ ডিসেম্বর ২০০০) ছিলেন একজন ভারতীয় বাংলা চলচ্চিত্র অভিনেত্রী। তিনি ১৯২৯ থেকে ১৯৫১ সাল পর্যন্ত বিভিন্ন ভূমিকায় অভিনয় করেছিলেন। দুর্গাদাস ব্যানার্জি, কেএল সায়গল, পাহাড়ি সান্যাল এবং পৃথ্বীরাজ কাপুরের মতো অভিনেতাদের সাথে তার অন-স্ক্রিন জুটি সেই সময়ে বেশ জনপ্রিয় ছিল।
জীবনের প্রথমার্ধ
উমাশশী ১৯১৫ সালে কলকাতার এক দরিদ্র ব্রাহ্মণ পরিবারে জন্মগ্রহণ করেন। তার বাবা নীলমণি চট্টোপাধ্যায়ের প্রাচীন বাড়ি ঢাকায় ছিল কিন্তু পরে তিনি কলকাতায় বসতি স্থাপন করেন। তিনি একজন কীর্তন শিল্পী ছিলেন। কখনও কখনও তিনি স্থানীয় যাত্রা দলে যাত্রা শিল্পী হিসেবে কাজ করতেন। শৈশবে উমা দারিদ্র্যের কারণে স্থানীয় একটি স্কুলে খুব কম প্রাতিষ্ঠানিক শিক্ষা লাভ করেছিলেন। চার বছর বয়স থেকে তিনি নাচ ও গানের প্রশিক্ষণ লাভ করেন। মিস সাতকড়ি গাঙ্গুলি ছিলেন তার প্রথম সঙ্গীত ও নাচের শিক্ষক। সাতকড়ি গাঙ্গুলি একজন অভিনেত্রী হওয়ায় তিনি উমাকে নাটকের মঞ্চে নিয়ে যান। সেখানে তিনি মিনার্ভা, আলফ্রেড এবং রুসার মতো থিয়েটারে গ্রুপ ডান্সার হিসাবে কাজ শুরু করেন। খুব শীঘ্রই তিনি মঞ্চে ছোটখাটো চরিত্রে অভিনয় করা শুরু করেন। ওই দলের অংশ হিসেবে তিনি কলকাতা থেকে চট্টগ্রাম, কক্সবাজার সহ অবিভক্ত বাংলার বিভিন্ন অংশে সফররত যাত্রা দলের অংশ হন। তিনি তার সময়ে পারফেকশনিস্ট অভিনেত্রী ছিলেন। তিনি হিন্দি, উর্দু এবং ইংরেজি ভাষায় নিখুঁত উচ্চারণ করার জন্য বেশ কয়েক জন টিউটর নিয়োগ করেছিলেন। বঙ্গবালা চলচ্চিত্রে তার আত্মপ্রকাশের পর এই নির্বাক চলচ্চিত্রের জন্য তাকে মঞ্চ ছেড়ে দিতে হয়েছিল। কারণ কর্তৃপক্ষ তাদের বেতনপ্রাপ্ত নাট্য কর্মীদের চলচ্চিত্রে কাজ করার অনুমতি দিত না।
কর্মজীবন
নির্বাক চলচ্চিত্র বঙ্গবালায় সুবর্ণা নামের একটি ছোট চরিত্রে অভিনয় শুরু করেন তিনি। তার অভিনীত অন্যান্য নির্বাক চলচ্চিত্র হল বিগ্রহ (১৯৩০) এবং অভিষেক (১৯৩১)। এই সময়ে তিনি প্রথম্র কলম্বিয়ার জন্য এবং তারপরে হিন্দুস্থান মিউজিক্যাল প্রোডাক্টস-এ শ্রীমতি উমা দেবী হিসেবে গান রেকর্ড করতে শুরু করেন । উমাশশী একজন অভিনেতা হিসাবে ৩টিরও বেশি নির্বাক চলচ্চিত্রে অভিনয় করেছিলেন। ১৯৩১ সালে, তিনি প্রথম বাংলা ভাষার সবাক চলচ্চিত্র দেনা পাওনা য় অভিনয় করেন। এটি বেশ "হিট" চলচ্চিত্র ছিল। েখানে তিনি গাজনের একটি ভিড়ের দৃশ্যে অভিনয় করেছিলেন। পাশাপাশি তিনি মিস আভাতীর সাথে "বাবা আপন ভোলা, মোদের পাগল ছেলে" গানটিও গেয়েছিলেন। তিনি কিংবদন্তি সঙ্গীত পরিচালক পঙ্কজ কুমার মল্লিকের কাছে গানের প্রশিক্ষণ নিয়েছিলেন। উমাশশীর প্রথম প্রধান ভূমিকা ছিল নিউ থিয়েটার্সের চণ্ডীদাস (১৯৩২) চলচ্চিত্রে যেখানে তিনি রামি চরিত্রে অভিনয় করেছিলেন। প্রবীণ সিনেমাপ্রেমীরা এখনও তাকে রামির চরিত্রে মনে রেখেছেন।
মৃত্যু
তিনি 6 ডিসেম্বর ২০০০ এ মারা যান। তার পরিবার কোনো প্রচার চায়নি তাই তার মৃত্যুর কয়েকদিন পর তার মৃত্যুর খবর গণমাধ্যমে আসে।
পুরস্কার এবং মনোনয়ন
তিনি বিএফজেএ পুরস্কার প্রদান অনুষ্ঠানে প্রধান অতিথি হিসেবে উপস্থিত ছিলেন। তিনি ২০০০ সালে জীবন্ত কিংবদন্তি হিসাবে হিরো হোন্ডা পুরস্কার পেয়েছিলেন।
আরিনা টেলিভিশন নেটওয়ার্ক(আফগানিস্তান)
আমেরিকান-ভিত্তিক আফগান টেলিভিশন চ্যানেলের জন্য, দেখুন আরিনা আফগানিস্তান
আরিনা টেলিভিশন নেটওয়ার্ক (এটিএন) (ফার্সি/পশতু: آریانا) হলো একটি বেসরকারি টেলিভিশন নেটওয়ার্ক যার ভিত্তি হলো   কাবুল, আফগানিস্তান ৷  এই চ্যানেল চালু করা হয়  আফগান-আমেরিকান  এহাসান বায়াত দ্বারা ( আফগান ওয়্যারলেস যোগাযোগ সংস্থাটির মালিক) ২০০৫ সালে এবং পরের বছর আন্তর্জাতিকভাবে সম্প্রচার শুরু করে।এটিএন আফগানিস্তানের শীর্ষস্থানীয় টেলিভিশন চ্যানেলগুলির মধ্যে একটি এবং এটি দেশের  ৩৩ টি প্রদেশে পার্থিব কভারেজ রয়েছে।ইউরোপ এবং উত্তর আমেরিকার দর্শক হটবার্ড এবং গ্যালাক্সি ২৫ উপগ্রহের মাধ্যমে এটিএন এর প্রোগ্রামগুলি দেখতে পারে।